laion/Wikipedia-Exotic huggingface dataset:
המקום בינינו

המקום בינינו (באנגלית: The Space Between Us) הוא סרט קולנוע אמריקאי משנת 2017, שביים פיטר צ'לסום והפיק ריצ'רד ברטון לואיס. את התסריט כתב אלן לוֹבּ. הצילומים החלו ב-14 בספטמבר 2015 באלבקרקי שבניו מקסיקו. הסרט יצא לאקרנים ב-3 בפברואר 2017 בארצות הברית ובישראל יום לפני כן. מעבורת חלל היוצאת למשימה הראשונה ליישב את מאדים, כאשר אחת האסטרונאוטים מגלה שהיא בהריון. זמן קצר לאחר שהם נוחתים על מאדים, היא מתה מסיבוכים בלידתו של האדם הראשון שנולד על מאדים - ועד מותה מעולם לא גילתה מי האב. כך מתחילים חייו יוצאי הדופן של גרדנר אליוט (אייסה באטרפילד) – ילד אינטליגנטי מאוד וסקרן, אשר בהגיעו לגיל 16 פגש למעשה רק 14 אנשים בכל חייו. בעת חיפוש אחר רמזים על זהות אביו, ומידע על כוכב הבית שמעולם לא ביקר בו, גרדנר מתחיל לפתח קשר מקוון עם נערה מקולורדו בשם טולסה (בריט רוברטסון). כשהוא סוף סוף מקבל הזדמנות לנסוע לכדור הארץ, הוא להוט לחוות את כל פלאי הכוכב, שעד כה יכול היה רק לקרוא עליהם. אולם ברגע בו הוא רק מתחיל לחוות את כדור הארץ, המדענים מגלים כי איבריו של גרדנר לא יכולים לעמוד באטמוספירה של כדור הארץ. נחוש למצוא את אביו, גרדנר נמלט מצוות המדענים ומצטרף לטולסה למרוץ נגד הזמן כדי לפענח את המסתורין של איך הוא הגיע להיות מי שהוא, ולאן הוא שייך ביקום. במסע הרפתקאות טולסה וגרדנר איתרו את האב, ובגלל חוסר יכולת לחיות בכבידה של כדור הארץ הוא נאלץ לחזור למאדים. טולסה מצטרפת לתוכנית להכשרת אסטרונאוטים. גרנדר אליוט - אייסה באטרפילד טולסה - בריט רוברטסון נתנאל שפרד - גארי אולדמן קנדרה - קארלה גוג'ינו שרה אליוט - ג'נט מונטגומרי מדיה וקבצים בנושא המקום בינינו בוויקישיתוף המקום בינינו, ברשת החברתית פייסבוק המקום בינינו, ברשת החברתית אקס (טוויטר) המקום בינינו, ברשת החברתית אינסטגרם "המקום בינינו", במסד הנתונים הקולנועיים IMDb (באנגלית) "המקום בינינו", באתר נטפליקס "המקום בינינו", באתר AllMovie (באנגלית) "המקום בינינו", באתר Rotten Tomatoes (באנגלית) "המקום בינינו", באתר Box Office Mojo (באנגלית) "המקום בינינו", באתר Metacritic (באנגלית) "המקום בינינו", באתר אידיבי "המקום בינינו", תסריט הסרט באתר Scripts.com (באנגלית) "המקום בינינו", באתר Prime Video (באנגלית) "המקום בינינו", באתר Hulu סרטים (באנגלית) "המקום בינינו", במסד הנתונים הקולנועיים KinoPoisk (ברוסית) טריילר הסרט "המקום בינינו" - מתורגם לעברית ריאיון עם בריט רוברטסון ואייסה באטרפילד (באנגלית) מאחורי הקלעים של המקום בינינו (באנגלית) רשימת סרטים שעלילתם מתרחשת במאדים, בוויקיפדיה האנגלית ביקורות עופר ליברגל, ״המקום בינינו״, סקירה, באתר סריטה, 3 בפברואר 2017 ארז דבורה, "המקום בינינו": קיטש מפה ועד מאדים, באתר ynet, 5 בפברואר 2017
עומאר ג'אבר

עומאר ג'אבר (נולד ב-30 בינואר 1992 בקהיר, מצרים) הוא כדורגלן מצרי המשחק בעמדת המגן ימני ולעיתים בעמדת הקשר בפירמידות (אנ') ובנבחרת מצרים. ג'אבר שיחק במחלקת הנוער של א-זמאלכ מאז היותו בן חמש. ביולי 2010 הוא זומן לראשונה לקבוצה הבוגרת. לאחר שש שנים בא-זמאלכ, במאי 2016, נרכש ג'אבר על ידי בזל השווייצרית בחוזה לארבע שנים. את הופעת הבכורה שלו ערך ב-24 ביולי 2016 בניצחון ביתי 0-3 על פ.צ. סיון. ג'אבר שיחק בנבחרות הצעירות לגילאים עד גיל 20 ועד גיל 23 עד שהופיע לראשונה בנבחרת הבוגרת ב-2011. א-זמאלכ אליפות מצרים (1): 2014/15 הגביע המצרי (3): 2012/13, 2013/14, 2014/15 בזל אליפות שווייץ (1): 2016/17 הגביע השווייצרי (1): 2016/17 מדיה וקבצים בנושא עומאר ג'אבר בוויקישיתוף עומאר ג'אבר, ברשת החברתית פייסבוק עומאר ג'אבר, ברשת החברתית אקס (טוויטר) עומאר ג'אבר, באתר Transfermarkt עומאר ג'אבר, באתר Soccerway עומאר ג'אבר, באתר WorldFootball.net עומאר ג'אבר, באתר National Football Teams עומאר ג'אבר, באתר FootballDatabase.eu בזל מחתימה את עומאר ג'אבר
יחסי ארצות הברית – סנט קיטס ונוויס

יחסי ארצות הברית–סנט קיטס ונוויס הם ידידותיים והדדיים. ארצות הברית מסייעת לסנט קיטס ונוויס בפיתוח הכלכלה והמשטר במדינה. סנט קיטס ונוויס שוכנת במיקום אסטרטגי ליד איי ליוורד, שמהווים נתיב תחבורה בעל חשיבות רבה לארצות הברית. ארצות הברית לא מחזיקה בשגרירות במדינה והשגרירה האחראית על המדינה היא לינדה שווארץ טגליאלאטלה (אנ'), שגרירת ארצות הברית למזרח האיים הקריביים. מאז קבלת העצמאות של סנט קיטס ונוויס בשנת 1983, יחסיה עם ארצות הברית חמים. ארצות הברית מנסה לעזור למדינה בפיתוח כלכלי ובחיזוק המשטר הפרלמנטרי במדינה. סנט קיטס ונוויס נהנית מיוזמות אמריקאית באיים הקריביים. הסיוע האמריקני מתועל בעיקר באמצעות חברות רבות-צדדים כגון הבנק העולמי והבנק לפיתוח הקריביים (CDB (אנ')), כמו גם במשרד USAID בברידג'טאון, ברבדוס. בנוסף, סנט קיטס ונוויס נהנית מהטבות אמריקאיות בפעילות הומניטרית ותרגילים צבאיים. מיקומה האסטרטגי של סנט קיטס ונוויס ליד איי ליוורד, שמהווים נתיב תחבורה בעל חשיבות רבה לארצות הברית, תורמת אף היא להידוק היחסים. שכנותה של סנט קיטס ונוויס ליד פוארטו ריקו ואיי הבתולה של ארצות הברית הופך את הפדרציה של שני האיים לאטרקטיביים עבור סוחרי סמים. ממשלת סנט קיטס ונוויס משתפת פעולה עם ארצות הברית במאבק נגד סוחרי סמים בלתי חוקיים. בשנת 1995 נחתם הסכם לאכיפת החוק הימי עם ארצות הברית. סנט קיטס ונוויס אף חתמה על הסכם הסגרה מחודש עם ארצות הברית ב-1996 והסכם סיוע משפטי הדדי ב-1997. סנט קיטס ונוויס היא יעד תיירותי אמריקאי פופולרי. בתקופה שלאחר פיגועי 11 בספטמבר ירד מספר התיירים באיים, אך בשנים האחרונות מספר התיירים גדל בהדרגה ובעקביות. פחות מ-1,000 אמריקאים מתגוררים באיים, חלק משמעותי מהם סטודנטים המתגוררים במדינה. לארצות הברית אין נציגות רשמית בסנט קיטס ונוויס, על אף מיקומה האסטרטגי. קציני צבא אמריקאים המתגוררים בברבדוס, נוסעים לעיתים תכופות דרך סנט קיטס ונוויס. קונסול ארצות הברית המתגורר באנטיגואה וברבודה מעניק שירות גם לאזרחי ארצות הברית שבאיים סנט קיטס ונוויס. שגרירת ארצות הברית בסנט קיטס ונוויס ומזרח הקריביים היא לינדה שווארץ טגליאלאטלה. מדיה וקבצים בנושא יחסי ארצות הברית – סנט קיטס ונוויס בוויקישיתוף היסטוריה של יחסי ארצות הברית–סנט קיטס ונוויס באתר Office of the Historian (אנ') (באנגלית) יחסי ארצות הברית–סנט קיטס ונוויס באתר מחלקת המדינה של ארצות הברית (באנגלית) St. Kitts and Nevis - Foreign Relations, countrystudies.us Saint Kitts and Nevis - Countries - Office of the Historian, history.state.gov (באנגלית) Saint Kitts and Nevis, www.infoplease.com "St. Kitts and Nevis welcomes U.S. policy change on Cuba relations". NevisPages.com (באנגלית). 2014-12-18. נבדק ב-2017-03-02.
מיקרוסופט הולולנס

מיקרוסופט הולולנס (באנגלית: Microsoft HoloLens ) הוא פרויקט מחקר ופיתוח של מיקרוסופט המתמקד ביצירת אבטיפוס של משקפי מציאות מוגברת המאפשרת שילוב של אובייקטים תלת-ממדים לתוך שדה הראיה של המשתמש. המוצר אמור להתממשק עם כלים רבים של מיקרוסופט, כגון חלונות וקינקט. מיקרוסופט שחררה גרסה ראשונה של המוצר למפתחים בטרום השקה במרץ 2016 והמוצר יושק בסוף 2017. מציאות רבודה מיקרוסופט מדיה וקבצים בנושא מיקרוסופט הולולנס בוויקישיתוף אתר האינטרנט הרשמי של מיקרוסופט הולולנס (באנגלית) מיקרוסופט הולולנס, ברשת החברתית פייסבוק מיקרוסופט הולולנס, ברשת החברתית אקס (טוויטר) האתר הרשמי של הפרויקט ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
ז'אן-פייר רפרן

ז'אן-פייר רפרן (בצרפתית: Jean-Pierre Raffarin; נולד ב-3 באוגוסט 1948) הוא פוליטיקאי צרפתי, שכיהן כראש ממשלת צרפת בין השנים 2002–2005 ובעבר היה סנאטור בסנאט הצרפתי מטעם מחוז ויין. הוא מעוטר לגיון הכבוד. ז'אן-פייר רפרן נולד ב-3 באוגוסט 1948 בעיר פואטייה בצרפת. הוא בנו של ז'אן רפרן, שכיהן בין השנים 1955-1954 כסגן שר החקלאות בממשלת פייר מנדס פראנס. הוא למד משפטים באוניברסיטת פנתאון-אסאס, וסיים מאוחר לימודים בבית הספר לעסקים בESCP Europe. את הקריירה המקצועית שלו הוא החל בתחום השיווק. בשנת 1970 הוא נכנס לעולם הפוליטי של צרפת כתומך של ואלרי ז'יסקר ד'אסטן. בשנת 1980 הוא הצטרף לפוליטיקה המקומית ופעל באזור פואטו-שראנט. בשנת 1988, בתמיכת רנה מונוריי, מנהיג פוליטי מקומי, הוא נבחר למועצה האזורית של פואטו-שראנט. במהלך הבחירות לנשיאות צרפת 2002, צידד רפרן בנשיא צרפת המכהן ז'אק שיראק. לאחר ששיראק זכה בבחירות, עודד שיראק את רפרן להתמודד לתפקיד ראש ממשלת צרפת. רפרן נבחר לתפקיד לאחר שגבר על פרנסואה הולנד ופרנסואה ביירו. מדיניותו הפוליטית כללה לסה פר, ביזור והשקת רפורמות שונות. הוא הגיש לנשיא צרפת ז'אק שיראק את התפטרותו מהתפקיד בשנת 2005 והוחלף על ידי דומיניק דה וילפן. מאז שנת 2005 הוא משמש כנציג מחוז ויין בסנאט הצרפתי. מדיה וקבצים בנושא ז'אן-פייר רפרן בוויקישיתוף אתר האינטרנט הרשמי של ז'אן-פייר רפרן (בצרפתית) ז'אן-פייר רפרן, ברשת החברתית אקס (טוויטר) ז'אן-פייר רפרן, באתר אנציקלופדיה בריטניקה (באנגלית) ביוגרפיה רשמית (בצרפתית) Man in the News; A Leader to Lean On; Jean-Pierre Raffarin
מועדון ספורט בני יפו אורתודוכסים

מועדון ספורט בני יפו אורתודוכסים היא קבוצת כדורגל מהעיר תל אביב-יפו המורכבת מאיחוד של קבוצות הכדורגל בני יפו המזוהה עם הקהילה המוסלמית-ערבית ביפו והפועל אורתודוקסים יפו המזוהה עם הקהילה הנוצרית-יוונית-אורתודוקסית ביפו. הקבוצה הוקמה בשנת 2012 כאיחוד של הקבוצות "בני יפו" ו"הפועל אורתודוקסים יפו". למעשה היא איחוד מלא של כל קבוצות הכדורגל ששיחקו ביפו למעט מכבי קביליו יפו, כולל: מכבי יפו (הקבוצה המקורית), בני יפו, צעירי יפו, חצרות יפו, אורתודוקסים יפו, וא.ס רמת אליהו המשויכת לראשון לציון. המועדון הוקם בשנת 1963 בשם "הפועל איחוד צעירי יפו". צעירי יפו שיחקו בליגה א' פעמיים, שלאחריהם נשרה הקבוצה לליגה ב',בעונת 85–1984 ובעונת 01–2000. מיקום השיא של הקבוצה היה המקום השלישי בליגה א' דרום בעונת 84–1983. המועדון נסגר בשנת 2001 בשל בעיות כלכליות והיה מזוהה עם הקהילה הערבית מוסלמית ביפו. המועדון הוקם מחדש בשנת 2003, תחת שם חדש, "הפועל איחוד בני יפו", מכיוון שלא היה אפשר להשתמש בשם המקורי בשל החובות הכבדים של הקבוצה. "הפועל איחוד בני יפו" שיחקו בשם זה עד עונת 08–2007, שבה הם סיימו במקום החמישי בליגה ג' תל אביב. בעונת 09–2008, התאחדה הקבוצה עם "א.ס. רמת אליהו" מליגה ב'. "א.ס. רמת אליהו" עצמה התאחדה עם "מכבי יפו" בעונת 1999–2000 ואחר-כך עם קבוצת "חצרות יפו". לאחר איחוד זה שונה שם המועדון ל"בני יפו". קבוצת "הפועל אורתודוקסים יפו" הוקמה בשנת 1970 בשם "הצופים האורתודוקסים", כחלק מפעילויות הספורט של אגודת הצופים הערבים האורתודוקסים של הקהילה הנוצרית-יוונית-אורתודוקסית של ערביי ישראל. רוב שנות קיומה שיחקה הקבוצה בליגה ג' עד שבעונת 2006/2007 עלתה לליגה ב'. באפריל 2004 שיחקה לראשונה הקבוצה ב"דרבי נוצרי" נגד קבוצת אורתודוקסים לוד. לאחר האיחוד שיחקה הקבוצה בליגה ב'. בסיום עונת 2015/2016 עלתה הקבוצה לליגה א', ושובצה בליגה א' דרום. בעונה לאחר מכן סיימה הקבוצה במקום ה-15 וירדה חזרה לליגה ב' דרום א', שם סיימה במקום ה-12, ה-11, וה-12 בשלוש העונות הבאות בהתאמה. לאחר האיחוד משחקת הקבוצה במגרש "צעירי יפו" בשדרות הבעש"ט (המשמש גם כמגרש אימונים ואין בו יציעים מסודרים לקהל) או באצטדיון הלוחמים בחולון. קבוצת "א.ס. רמת אליהו" עוד הספיקה לשחק מספר שנים באצטדיון גאון ביפו לפני שנהרס בשנת 2009. מועדון ספורט בני יפו אורתודוכסים, ברשת החברתית פייסבוק מועדון ספורט בני יפו אורתודוכסים באתר ההתאחדות לכדורגל בישראל הכירו: האורתודוקסים יפו - דו קיום אמיתי - מרכז הפועל תומר פלג, יפו: שחקנים משלוש דתות במועדון כדורגל אחד, באתר mynet (כפי שנשמר בארכיון האינטרנט), 20 בינואר 2015 דני רכט, מגרש הפחים של מכבי יפו / איצטדיון ניסים גאון, באתר האנציקלופדיה העירונית "תל.אביב.פדיה" רון עמיקם, יפו, גם היום אני לא עוזב אותך, באתר nrg‏, 25 באפריל 2007 אור שדה, משפחת טועמה ומלחמתה במונופול, באתר הארץ, 10 באפריל 2004 בשאיפה לדרבי: אורתודוכסים יפו עלתה לליגה א', באתר ONE‏, 19 באפריל 2016 גורמים פרטיים הרסו את חומת אצטדיון גאון ביפו, באתר nrg‏, 4 באפריל 2008 הדחפורים עלו על איצטדיון גאון, באתר nrg‏, 28 ביוני 2009
קינגס קולג' (הונג קונג)

קינגס קולג' (לעיתים בקצרה: קינגס) הוא שמו של בית ספר תיכון יוקרתי בהונג קונג. בית הספר נמצא מיד-לוולס, במחוז 西營盤, Yīnghuáng Shūyuàn (אנ') - סמוך לסנטרל. מדיה וקבצים בנושא קינגס קולג' בוויקישיתוף אתר האינטרנט הרשמי של קינגס קולג' (באנגלית) Location באתר kings.edu.hk/location History of King's באתר kings.edu.hk/school-history ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
הפצצת ההלוויה בצנעא

הפצצת ההלוויה בצנעא התרחשה ב-8 באוקטובר 2016, במהלך מלחמת האזרחים בתימן. מטוסים תקפו מבנה בצנעא בירת תימן, שבו התקיים טקס אשכבה אזרחי. עקב הפגיעה בבניין נהרגו כ-150 אנשים ולמעלה מ-500 נפצעו. היה זה האירוע הבודד הקטלני ביותר עד אותו מועד במלחמה. האסון התרחש בשעות אחר הצהריים, במהלך טקס אשכבה רב משתתפים שנערך באולם אל-קוברה בעיר, לאביו של שר הפנים התימני לשעבר, ג'לאל אל-ראווישאן. ההתקפה בוצעה על ידי מטוסי קרב שפעלו במסגרת הקואליציה של מדינות ערב בהובלת ערב הסעודית, שהתערבה במלחמת האזרחים. שתי התקפות אוויר הונחתו על הבניין בהפרש של שבע או שמונה דקות זו מזו. טיל או פצצה פגעו ישירות בבניין וטיל או פצצה אחרים נחתו בקרבתו. מספר ההרוגים באירוע לפי דיווחים שונים נע בין 143 ל-155. מספר הפצועים היה 525 ויותר. במקום נראו מחזות זוועה. בין ההרוגים היה גם מושל צנעא, עבד אל קאדר הילאל. השר לשעבר, שאביו נפטר, הוא מתומכי המורדים החות'ים, ובהלוויה נכחו כנראה רבים מאנשיהם. ערב הסעודית הכחישה בתחילה את אחריות הקואליציה להתקפה, ולאחר מכן חזרה בה וטענה שהיא נערכה עקב מידע מוטעה, שקיבלה מגורם אחר על הימצאותם של חמושים באתר שבו נערכה ההלוויה. צוות שהוקם על ידי הקואליציה הערבית לחקירת האסון חזר על טענה זו. במכתב ששיגרה ערב הסעודית למועצת הביטחון של האו"ם היא הביעה צער על ההתקפה, והודיעה שתפרסם את תוצאות החקירה, שתיערך אודות האירוע. למחרת ההתקפה נערכה בעיר הפגנת מחאה על ההתקפה והזדהות עם קרבנותיה בהשתתפות אלפי תושבים. Yemen's rebel funeral hall attack 'kills scores', באתר ה-BBC‏, 9 באוקטובר 2016 תימן: יותר מ-300 בני אדם נפגעו בהפצצה, ישראל היום, 8 באוקטובר 2016 ניו יורק טיימס, לפחות 90 הרוגים בתקיפה אווירית בצנעא; תימן מאשימה את סעודיה, באתר הארץ, 8 באוקטובר 2016 ערן זינגר, תימן: עשרות הרוגים בתקיפה אווירית נגד המורדים השיעים, אתר רשת ב' של קול ישראל, 8 באוקטובר 2016 במהלך ההלוויה: 140 הרוגים בהפצצת הקואליציה בתימן, באתר ynet, 9 באוקטובר 2016 האו"ם: 140 הרוגים ויותר מ-500 פצועים בתקיפה סעודית בבירת תימן, באתר וואלה, 9 באוקטובר 2016 "Saudis probe 'heinous' airstrike that kills 140 mourners in Yemen". Sky News. 9 באוקטובר 2016. {{cite web}}: (עזרה) "Top military brass among those killed in Yemen funeral strike". Middle East Eye. 12 באוקטובר 2016. {{cite web}}: (עזרה)
קינגס קולג'

האם התכוונתם ל... קינגס קולג' (הונג קונג) קינגס קולג' (לונדון) קינגס קולג' (ניו יורק) קינגס קולג' (קיימברידג')
רוטולים

רוטולים (ברוטולית - "Myhabyr"; ברוסית - "Рутулы") הם קבוצה אתנית המרוכזת בדרום דאגסטן, וגם בצפון-מערב אזרבייג'ן. הקבוצה דוברת שפה משלה, השפה הרוטולית. כיום משויך השם לקבוצה האתנית הדוברת רוטולית ומרוכזת בעיקרה בדאגסטן ובאזרבייג'ן. דתם של הרוטולים היא האסלאם הסוני. רוב הרוטולים מתגוררים באזרבייג'ן ובדאגסטן (רפובליקה המהווה חלק מהפדרציה הרוסית). מספרם הכולל של הרוטולים הוא כ-55,000-60,000. חציים מתגוררים באזרבייג'ן. היתר מתגוררים בארצות שונות בקווקז, במזרח אירופה, וקיימת פזורה לזגינית גם במזרח התיכון ובארצות הברית. במהלך מלחמת הקווקז חלק מהרוטולים עזבו את אזור ועברו לתחומי האימפריה העות'מאנית. כתוצאה מכך הם מתוגררים כיום בטורקיה ובסוריה. הסופרת הסורית אולפת אל-אידליבי היא ממוצא רוטולי. יש המתעדים את ההיסטוריה של הרוטולים החל מימי ממלכת אלבניה הקווקזית. ב-323 לפנה"ס לחמו רוטולים לצד אלכסנדר הגדול בקרב קווקמל. ב-55 לפנה"ס לחם המצביא הרומי פומפיוס נגד "אלבנים" ובהם רוטולים וחברי קבוצות אתניות אחרות. מדיה וקבצים בנושא רוטולים בוויקישיתוף rutulia.com — אתר לאומי Rutul
תרמורגולציה

תרמורגולציה (בעברית: ויסות חום) היא היכולת של אורגניזם לשמור על טמפרטורת גוף בגבולות מסוימים, גם כאשר טמפרטורת הסביבה שונה מאוד. Thermoconforming, לעומת זאת, היא הסתגלות האורגניזם לטמפרטורת הסביבה, כך שזו זהה לטמפרטורת הגוף ובכך נמנע הצורך בויסות חום הגוף. תרמורגולציה פנימית היא תהליך הומאוסטטי: תהליך הפועל לשמירת סביבה פנימית יציבה, למרות השינויים שחלים בסביבה החיצונית (המחקר של תהליכים כאלה בזואולוגיה נקרא Ecophysiology). מצב בו עולה הטמפרטורה הפנימית מעל לטווח הנורמלי מכונה מכת חום. המצב ההפוך, כאשר טמפרטורת הגוף יורדת מתחת לנורמה מכונה היפותרמיה. חיות מסוימות מסוגלות להיכנס לתרדמת בה התרמורגולציה מאפשרת לטמפרטורה הפנימית לרדת באופן זמני לצורך שימור אנרגיה. לדוגמה תרדמת דובים ו"נמנום" (אנ') בעטלפים וכיסאים קטנים. תרמורגולציה באורגניזם מבוצעת במגוון דרכים הנעות על הספקטרום בין אנדותרמיה לאקטותרמיה. באנדותרמיה האורגניזם מייצר את רוב החום באמצעות תהליכי חילוף חומרים, והם מכונים בשפה המדוברת בעלי דם חם. יצורים אקטותרמיים משתמשים במקורות חום חיצוניים לווסת טמפרטורת הגוף. הם מכונים בשפה המדוברת בעלי דם קר, למרות העובדה שטמפרטורת הגוף שלהם לעיתים דומה מאוד לטמפרטורת הגוף של בעלי דם חם. אידוי: התאדות של זיעה, נוזלי גוף אחרים. הסעה: הגדלת זרימת הדם אל שטח הגוף למקסום אובדן החום. הולכה: איבוד חום על ידי מגע בשטח קר. למשל: שכיבה על קרקע קרה. טבילה במים כגון נהר, אגם או ים. כיסוי הגוף בבוץ קר. קרינה: איבוד חום על ידי הקרנתו מן הגוף. הסעה: טיפוס לעצים גבוהים יותר, רכסים, סלעים. כניסה למים או משב אוויר חמים יותר. בניית מבנה מבודד כמו קן או מחילה. הולכה: שכיבה על קרקע חמה קרינה: שכיבה בשמש (חימום בדרך זו מושפע על ידי זווית הגוף ביחס לשמש). קיפול העור כדי להפחית את החשיפה. הסתרת משטחים גדולים כגון כנפיים. (במידה והסביבה קרה) חשיפת משטחים גדולים כגון כנפיים. (במידה והסביבה חמה) בידוד: שינוי צורה כדי לשנות את יחס פני השטח/נפח. ניפוח הגוף. המונחים הומיאותרמיות ופוקילותרמיות מתייחסים ליציבות חום הגוף הפנימי. רוב האורגניזמים האנדותרמיים הם הומיאותרמים, כמו יונקים. עם זאת, בעלי חיים בעלי בחירה אנדותרמית (facultative endothermy) כמו חלק מהנחשים הם לעיתים קרובות פוקילותרמיים, כלומר הטמפרטורה שלהם יכולה להשתנות במידה ניכרת. רוב הדגים הם אקטותרמיים, מכיוון שרוב החום שלהם מגיע מן המים שמסביב. עם זאת, כמעט כל הדגים הם פוקילותרמיים. מדיה וקבצים בנושא תרמורגולציה בוויקישיתוף תרמורגולציה, באתר אנציקלופדיה בריטניקה (באנגלית) חום הגוף - וסות, דף שער בספרייה הלאומית וִסּוּת חֹם במילון ביולוגיה כללית (תשס"ט), 2009, באתר האקדמיה ללשון העברית ערך זה הוא קצרמר בנושא פיזיולוגיה. אתם מוזמנים לתרום לוויקיפדיה ולהרחיב אותו.
ואדי א-ניס

ואדי א-ניס (בערבית: واد النيص) הוא כפר ערבי בנפת בית לחם, השוכן כחמישה ק"מ דרומית לעיר בית לחם. לפי הלשכה הפלסטינית המרכזית לסטטיסטיקה, חיים בעיירה 772 תושבים, נכון ל-2007. רובם בני חמולת אבו חאמד. ואדי א-ניס ממוקם על גבעה בגובה של כ-900 מטר מעל פני הים, כ-500 מטר מזרחית לשכונת הרימון בהתנחלות אפרת. רבים מתושבי הכפר עבדו כפועלי בניין באפרת. עד שנות ה-90 של המאה ה-20 חסר היישוב מים זורמים וחשמל. בנובמבר 2006 החלה בניית גדר ההפרדה על אדמות הכפר והכפרים הסמוכים אל-מעסרה, אום סלמונה, וג'ורת א-שמעה. לצורך בניית גדר ההפרדה הופקעו 3,500 דונם מאדמות הכפרים. תושבי ואדי א-ניס מקיימים קשרים עם תושבי ההתנחלות הסמוכה אפרת. רב היישוב, הרב שלמה ריסקין, נהג לבקר בכפר בחתונות, והמוכתר של ואדי א-ניס ביקר אצל ריסקין כאשר ישב שבעה. לדברי ראש מועצת אפרת, תושבי ואדי א-ניס ואפרת הפגינו יחד כנגד הקמת גדר בין היישובים ובשני מקרים הזהירו תושבי ואדי א-ניס את תושבי אפרת מפני חוליות מחבלים. תושבי אפרת מסייעים לתושבי ואדי א-ניס בשירותי רפואה, תרופות, מים ועזרה בשיפוץ קווי מים, וחלק מתושבי ואדי א-ניס עובדים באפרת. בשנת 1999 הוקם בשיתוף פעולה של אפרת וואדי א-ניס, גן ילדים ומרכז רפואי לילדים, עבור התושבים של שני היישובים. גמ"ח בגדים של אפרת מספק בגדים גם לתושבי ואדי א-ניס. ערך מורחב – ואדי א-ניס (כדורגל) בשנת 1984, תושב הכפר יוסוף אבו חאמד ו-12 בניו הקימו קבוצת כדורגל שתייצג את הכפר בליגה הפלסטינית וקראו לקבוצה "הנשרים הכחולים". בתקופת האינתיפאדה הראשונה הופסקה תחרות הליגה הפלסטינית למשך חמש שנים, אך הקבוצה והמשיכה להתאמן ולהתפתח. בשנת 2000, הדהימה הקבוצה בניצחון בגביע פלסטין, הקבוצה התפרסמה והצליחה לממן את בניית בית הספר והמסגד בכפר, ולהביא חשמל לתושביו. למרות המעבר של ליגת העל הפלסטינית למתכונת מקצוענית החל מעונת 11–2010, בקבוצה משחקים עד היום בעיקר תושבי הכפר. נכון לשנת 2015, מתוך שנים-עשר האחים שייסדו אותה, שישה עדיין משחקים ופעילים בה, והשאר הם אחיינים ובני דודים. משחקי הקבוצה משודרים בשידור ישיר בטלוויזיה הפלסטינית. הקבוצה משחקת באצטדיון אל-ח'דר המכיל 6,000 מושבים. אוהד חמו, ‏הכובשים הפלסטינים: הכדורגלנים שבונים בהתנחלויות, באתר ‏מאקו‏, 8 ביוני 2015 Wadi an Nis Village Profile, המכון למחקר יישומי - ירושלים הלשכה הפלסטינית המרכזית לסטטיסטיקה, מפקד האוכלוסין שנערך בשנת 2007, עמ' 117. (בערבית) (באנגלית) מוחמד דרארמה, סיפור ההצלחה של ואדי א-ניס: משפחת לוזון של הכדורגל הפלסטיני, באתר הארץ, 15 בינואר 2014 "אבנים, אבנים" קראו החיילים – ותקפו את ההפגנה, אילה שני, 12 בינואר 2010, באתר "הגדה השמאלית" Barton Gellman, FRIENDS and ENEMIES; The Rabbi of Efrat Is a Peacekeeper. He's Willing to Use Force to Prove It., September 28, 1995, The Washington Post Shlomo Riskin, INTERNET PARSHA SHEET ON REEH - 5758 בן כספית, נציגים אמריקאים הגיעו לבחון את הבנייה ביו"ש, באתר nrg‏, 25 בנובמבר 2009 This is How It should Be, January 31, 1999, Israel Buisness Today ניסן שטראוכלר, טוב שכן טוב, 25 בינואר 2010, ידיעות אחרונות, עמוד 22 אלעד שלו, ‏זה הזמן לשנות את המצב, ראיון עם במאי פרויקט ספורט אחמד ברגותי, באתר "סרט", 12 ביולי 2015 יוני מנדל‏, הדשא של הפלסטינים ירוק פחות, באתר וואלה, 5 במאי 2007
ז'אן דה שנטל

ז'אן דה שנטל (בצרפתית: Jeanne de Chantal; בשמה המלא ז'אן פרנסואז דה רבוטין הברונית דה שנטל;‏ 22 בינואר 1572, דיז'ון, צרפת – 13 בדצמבר 1641, מולן צרפת) הייתה נזירה, בת אצולה צרפתייה, שיסדה מסדר של נזירות וקדושה של הכנסייה הקתולית. ז'אן פרנסס דה שנטל נולדה בדיז'ון ב-28 בינואר 1572. אביה בנינגה פרמיאו (Bénigne Frémyot) היה נשיא (président à mortier) הפרלמנט של בורגון, אמא נפטרה כשז'אן הייתה בת שנה וחצי. בגיל 21 נישאה לברון דה שנטל וקיבלה תואר ברונית. לזוג נולדו 4 ילדים. הברון נהרג בתאונת צייד בשנת 1601, כשז'אן הייתה בת 28. בתקופת התענית של שנת 1604 ז'אן פגשה את הבישוף של ז'נבה, פרנציסקוס הקדוש מסאל, שהטיף בכנסייה בדיז'ון. הבישוף הפך לרועה הרוחני שלה. בהשפעתו, ובתמיכת אחיה שהיה הארכיבישוף של בורז', עברה לאנסי והקימה שם קהילה של מסדר הביקור של מרים (Ordo Visitationis Beatissimae Mariae Virginis). למסדר התקבלו נשים שנדחו על ידי מסדרים אחרים מפאת גיל או בריאות לקויה. המסדר התפתח בקצב מהיר, ועד מותה של דה שנטל כבר כלל המסדר 86 מנזרים. ביום שהוקדשה כבר היו במסדר 164 מנזרים. דה שנטל נפטרה במולן ב-13 בדצמבר 1641. נקברה באנסי, במנזר הראשון שהקימה. דה שנטל הוכרזה כמבורכת ב-21 באפריל 1751 על ידי האפיפיור בנדיקטוס הארבעה עשר והוכרזה כקדושה ב-16 ביולי 1767 על ידי האפיפיור קלמנס השלושה עשר. יום החג שלה נחגג ב-12 באוגוסט. ז'אן דה שנטל באתר CatholicSaints (באנגלית) ז'אן דה שנטל באתר santie beati (באיטלקית) ז'אן דה שנטל, באתר אנציקלופדיה בריטניקה (באנגלית) כתבי ז'אן דה שנטל בפרויקט גוטנברג (באנגלית)
לסר אורי

לסר אורי (בגרמנית: Lesser Ury;‏ 7 בנובמבר 1861 – 18 באוקטובר 1931) היה צייר יהודי-גרמני שהשתייך לקבוצת "בית הספר לציור בדיסלדורף" (Düsseldorfer Malerschule). אורי השתייך בציוריו לזרם האימפרסיוניסטי. היה חבר בקבוצות הזצסיון הברלינאי (Sezession) במינכן ובברלין. את רוב תקופת יצירתו בילה בברלין וצייר ברבים מציוריו את נופיה. נולד בשם לאו לסר אורי בעיר בירנבאום שבמחוז פוזנן (בעבר פרוסיה וכיום בפולין) כבנו של אופה. לאחר מות אביו ב-1872, עברה אימו עם לסר ושני אחיו לברלין, שם עבדה כתופרת. לאחר שפרש מבית הספר התיכון באמצע לימודיו, החל ב-1879 בלימודים באקדמיה לאמנות בדיסלדורף (Kunstakademie Düsseldorf). בשנים שלאחר מכן, נדד אורי בערים פריז, בריסל, שטוטגרט, קרלסרוהה ומינכן. בכל המקומות הללו הוא למד בבתי ספר לציור, עד אשר שב ב-1887 לברלין, שם יצר קשר חברי קרוב עם הצייר מקס ליברמן. בעשור הראשון לפעילותו האמנותית הוא חזר שוב ושוב אל דמות התופרת, שהכיר מקרוב בילדותו, בציור "השטיח האדום". בימיו בפריז החל אורי לצייר את ציורי התפנים ( interieurs ), הרחוב והאווירה הלילית, וכן את ציורי הפרחים הראשונים שלו. נושאים אלה סימנו את תחילת התפתחותו האומנותית שהגיעה לשיאה בציורי וולווט ( Volluvet כפר פלמי בו שהה אורי מס’ חודשים ב-1883/4). ב-1889 הציג את תערוכתו הראשונה בברלין. ב-1893 הציג תערוכה יחיד נוספת. באותה עת עלו יחסיו עם ליברמן על שרטון והם נותרו יריבים מושבעים עד סוף ימיהם. בהמשך זכה אורי להכרה. האספן פאול קסירר הציג ב-1916 תערוכה רטרוספקטיבית שלו וב-1922 הוצגה תערוכה גדולה, עם 150 מיצירותיו, לרגל מלאת לו 60 שנה. אורי יצר מספר רב של עבודות בשמן, רישומים, ליתוגרפיות ותחריטים, אבל כישרונו הגדול היה בציורי פסטל, והוא נחשב לאחד מגדולי ציירי הפסטל במאה ה-19 הוא גם צייר סצנות תנ"כיות, שרבות מהן לא שרדו. בשנותיו האחרונות הרבה לצייר נופים עירוניים במזג אויר סוער, בעלי אופי מלנכולי. מ-1929 פחת כוחו היצירתי והוא מיעט לצאת מביתו. נפטר ב-1931 ונקבר בבית הקברות היהודי בווייסנזה. אורי צייר אלפי ציורים ורובם נמצאים אצל אספנים פרטיים. בשנים האחרונות זוכים ציוריו להכרה ועניין מחודשים. על שמו נקרא רחוב בתל אביב, בקרבת בית החולים איכילוב. מדיה וקבצים בנושא לסר אורי בוויקישיתוף ביוגרפיה (באנגלית) מוזיאון הכט - תמונות נוספות לסר אורי, באתר "Find a Grave" (באנגלית) לסר אורי (1861-1931), דף שער בספרייה הלאומית לסר אורי, באתר Google Arts & Culture השטיח האדום, באתר www.imj.org.il, ‏2022-01-25 Lot 104 - לסר אורי, באתר תירוש אורי לסר, באתר מוזיאון הכט, חיפה
חידון (פירושונים)

האם התכוונתם ל... חידון – שעשועון שבו המשתתפים מתחרים ביניהם במתן תשובות נכונות לשאלות המוצגות להם חידון התנ"ך – חידון בקיאות בתנ"ך, שנערך בישראל והפך למסורת מאז הוחל בו במסגרת חגיגות העשור למדינת ישראל חידון התנ"ך העולמי לנוער יהודי – חידון בקיאות בתנ"ך המתקיים בישראל מדי שנה ביום העצמאות חידון בחרוזים – סרט מתח קומי-רומנטי משנת 1963, בכיכובם של קרי גרנט ואודרי הפבורן חידון האשליות – סרט דרמה אמריקאי משנת 1994 בבימויו של רוברט רדפורד ובכיכובם של ג'ון טורטורו, רוב מורו, רייף פיינס ופול סקופילד